Пераварот у Тыграі (2024)

Пераварот у Тыграі — змена ўлады ў эфіопскім рэгіёне Тыграй, выкліканая супярэчнасцямі ўнутры кіруючай партыі Народны фронт вызвалення Тыграя (НФВТ).

 Ход падзей 
Пасля падпісання Прэтарыйскага мірнага пагаднення паміж урадам Эфіопіі і НФВТ у лістападзе 2022 года была ўтворана Часовая рэгіянальная адміністрацыя Тыграя (ЧРАТ). Яе асноўнай мэтай была стабілізацыя рэгіёну, выкананне ўмоў пагаднення і назіранне за аднаўленнем пасляваеннага Тыграя. Аднак унутраныя супярэчнасці ў шэрагах НФВТ перашкаджалі аднаўленню. 

Палітычная барацьба вынікала з росту рознагалоссяў паміж Дэбрэцыянам Гебрэмікаэлем, лідарам партыі, і Гетачу Рэда, кіраўніком часовай адміністрацыі. Канфлікт паглыбіўся пасля 14-га з’езда НФВТ, на якім апошні, як паведамляецца, быў выключаны з партыі.

7 кастрычніка 2024 года НФВТ абвясціў, што Гетачу Рэда быў адхілены ад пасады кіраўніка часовай адміністрацы. Некалькі іншых высокапастаўленых членаў кабінета міністраў, у тым ліку Беен Мекру, прафесар Кіндэя Гебрэхівот, Хагас Гадэфай і Алмаз Гебрэтсадк, таксама былі адхіленыя. Акрамя таго, былі адпраўленыя ў адстаўку занальныя кіраўнікі з шасці абласцей рэгіёну Тыграй.

НФВТ падкрэсліў, што гэтыя змены былі ўнесены таму, што часовая адміністрацыя, у тым ліку Гетачу Рэда, перавысіла свой мандат. Партыя абвінаваціла адміністрацыю ў спробе кансалідаваць уладу і функцыянаваць як пастаянны ўрад, насуперак умовам, выкладзеным у Прэтарыйскім пагадненні. Партыйная кіраўніцтва абвінаваціла адміністрацыю Гетачу ў тым, што яна не засяродзілася на асноўных абавязках, выкладзеных у мірным пагадненні, у якім прыярытэтам былі прадастаўленне асноўных паслуг і намаганні па аднаўленні ў разбураным вайной рэгіёне.

 Крыніцы 

Катэгорыя:Грамадзянскі канфлікт у Эфіопіі
Катэгорыя:Канфлікты 2024 года
Катэгорыя:Дзяржаўныя перавароты
Катэгорыя:Падзеі 7 кастрычніка
Катэгорыя:Кастрычнік 2024 года